Пол Верлен
Гроздобер

Превод от френски: Борис Илиев, —

chitanka.info

На Жорж Рал

Главата зашуми ли ви приятно,

и забуксува нещо паметта —

послушайте, туй химн е на кръвта…

О, музика, далечна, непонятна!

Послушайте! — тя, може би, и плаче,

с един нечуван до тогава глас,

душата ни изгонил в своя бяс

и който ей сега ще млъкне, мрачен.

Мой брат по кръв, да вдигнем тост,

и, брат на виното, — сама кръвта!

О, вино, кръв, — червен апотеоз!

Плачете, пейте! — нека паметта,

душата бягат — до мига последен

намагнетисвайте гръбнака беден.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.